Sojuz MS-04
Sojuz MS-04 (krievu: Союз МС-04) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Orbītā palaists 2017. gada aprīlī; uz zemes atgriezās septembrī. Lai arī sākotnēji Sojuz MS-04 bija paredzēta 3 cilvēku apkalpe, 2016. gada novembrī Krievijas puse nolēma samazināt savu kosmonautu skaitu Starptautiskajā kosmosa stacijā, tādēļ ar kosmosa kuģi divu Krievijas pārstāvju vietā devās viens.